Diari Oficial de la Generalitat Valenciana


Sumari del DOGV 5839, del 01-09-2008 (2008/10175)

Notificació del laude arbitral a Ilidis Amorós, SLU. Expedient número 013/08-A.
-------------------------------------------------------------------------------

### Dades del document

Número de DOGV
:   5839

Data del DOGV
:   01-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10498


Data del document
:   30-07-2008

Organisme emissor
:   Conselleria d'Infraestructures i Transport

Tipus de document
:   Edicte

Notificació del laude arbitral a Ilidis Amorós, SLU. Expedient número 013/08-A.  
 [2008/10178]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal d'Ilidis Amorós, SLU, amb domicili a Elx, carrer Leonardo da Vinci, 12, nau 4 (Alacant), que s'ha dictat laude en l'expedient 013/08-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent:  
«Alacant, 18 d'abril de 2008  
A les 10.00 hores es constituïx la Junta Arbitral del Transport d'Alacant en la seu de l'avinguda d'Aguilera, 1, pels membres expressats al marge, a fi de dictar el laude arbitral sobre la controvèrsia plantejada en l'expedient 013/08-A, promogut per Transportes Ochoa, SA, amb domicili a Alacant, contra Ilidis Amorós, SLU, amb domicili a Elx, en relació amb la reclamació següent: impagament de ports per servicis de transport realitzats entre Alacant i diferents poblacions de la península des del dia 3 de desembre de 2007 al 21 del mateix mes i any per valor de 3.758,84 € (tres mil set-cents cinquanta-huit amb huitanta-quatre cèntims), més l'interés legal dels diners a comptar des del 30 de gener de 2008. Dóna començament la vista oral i es presenta per la reclamada Clara Mª Navarro Rocamora, la qual diu que la representa. El col·legi arbitral accepta la seua participació en l'acte de la vista i la condiciona al fet que en el termini de cinc dies aporte a l'expedient l'autorització de la seua representada. Transcorregut el termini esmentat i atés que no consta l'autorització que s'indica, es considera no presentada i s'entén celebrat l'acte de referència sota estes circumstàncies. Es concedix la paraula al representant de l'actora degudament acreditat, Ángel Jiménez Lara, el qual ratifica la demanda i la quantia expressades i manifesta al mateix temps que una de les expedicions contractada a ports a pagar a destinació en principi, realitzada el 20.12.2007 entre Alacant i la Font de la Figuera, és objecte de canvi en el sentit de la facturació a instàncies del carregador, i este assumix que s'ha pagat l'enviament esmentat. Així mateix són aportats a l'expedient, com a prova documental, la facturació el muntant de la qual és objecte de la present reclamació, així com el contracte general de transport de mercaderies subscrit amb el seu client i demandat el 22 d'octubre de 2007. El Col·legi Arbitral determina que atés que l'esmentat contracte no fa al·lusió a servicis específics la realització dels quals fonamentaria, si és el cas, la pretensió de l'actora, sol·licita d'esta la presentació en el termini de 10 dies dels albarans dels quals diu que disposa que justifiquen la materialització d'estos servicis i este requeriment s'ha complit. Considerant la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals del Transport. Considerades pel col·legi arbitral a instàncies de les parts les proves documentals presentades i estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Transportes Ochoa, SA, contra Ilidis Amorós, SLU, per considerar que els fets que en la demanda es fonamenten han resultat suficientment provats de conformitat amb els plantejaments exposats.   
Procedix en conseqüència que la reclamada pague a la reclamant la quantitat de 3.758,84 € (tres mil set-cents cinquanta-huit euros amb huitanta-quatre cèntims) en concepte de ports, més l'interés legal que corresponga des de la data de la interposició de la demanda el 5 de març de 2008 fins a la data de present laude.   
El present laude serà executiu en cas d'incompliment en el termini de 20 dies, comptadors a partir de l'endemà de la recepció d'este. Contra esta resolució arbitral es pot interposar únicament recurs d'anul·lació davant de l'Audiència Provincial, que haurà de presentar-se dins dels dos mesos següents a la notificació, o d'aclariment, dins dels 10 dies següents de l'expressada notificació. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El que perquè conste, s'arxive i es trasllade a les parts firmen els membres de la Junta en el lloc i la data indicats.»  
Alacant, 30 de juliol de 2008.- El president: Manuel J. Gálvez Acero.